
הנדון: חוות דעת מקצועית במסגרת כוונה להתקשר עם ספק יחיד/ ספק חוץ

הבקשה מסתמכת על תקנה   3(29) /  3(31) (סמן את התקנה המתאימה) לתקנות חובת מכרזים ועל הוראות תכ"ם, "פטור מחובת המכרז", מס'7.8.1 והוראת תכ"ם, "בחינת קיומם של ספקים ומיזמים", מס' 7.8.2.

	תיאור מהות ההתקשרות (רקע ופירוט התכונות של הטובין/השירות/העבודה)

	לצורך ניטור הפעילות הכלכלית במשק הישראלי, בחינת מגמות בזמן אמת, וגיבוש מדיניות כלכלית ופיסקאלית מבוססת־נתונים, נדרש משרד האוצר לבצע התקשרות עם חברת שב"א כספק יחיד מהנימוקים שיפורטו להלן.
השירותים הנדרשים:
א. אספקת נתוני כרטיסי אשראי בתדירות שבועית, בפירוט וברזולוציה הנדרשים למעקב אחר מגמות בצריכה הפרטית ובפעילות הכלכלית.
ב. מתן גישה לנתונים בתצורה המאפשרת עיבוד וניתוח מהירים בכלי משרד האוצר, לצורך הפקת תובנות עדכניות ויישומן בקבלת החלטות.
ג. סיוע ותמיכה שוטפת בהבהרות מקצועיות על מבנה הנתונים והמתודולוגיה של איסופם.
ד. עדכון רציף של הנתונים תוך שמירה על אחידות ואיכות, המאפשרים בניית אינדיקטורים כלכליים ותמיכה במודלים של חיזוי ותחזיות מקרו.
ה. שימוש בנתונים לצורך קידום שקיפות, יעילות ויכולת תגובה מהירה של המשרד בעת אירועים כלכליים חריגים או משברים.
ו. אספקת נתוני כרטיסי אשראי לתקופות עבר, בפירוט וברזולוציה הנדרשים להשלמת המעקב אחר מגמות בצריכה הפרטית ובפעילות הכלכלית.



האם קיים בנושא זה מכרז מרכזי של החשב הכללי או גורם ממשלתי מוסמך אחר?            כן       לא

סוג ההתקשרות: (סמן X במקום המתאים)

	     טובין
	  שירותים
	  ביצוע עבודה


	שם הספק:
	שירותי בנק אוטומטיים בע"מ

	מספר הספק 
(ח.פ/ח.צ/ע.מ/מספר עמותה) 
	510792773

	ספק זה הנו: 
	ספק יחיד 
	 ספק חוץ 

	אומדן / שווי ההתקשרות:
	שנת 2027 - 403,968 ₪ (100,992 חד פעמי + 25,248 לחודש) לא כולל מע"מ 
שנת 2028 – 302,976 ₪ לשנה (25,248 ₪ לחודש) לא כולל מע"מ
שנת 2029 – 302,976 ₪ לשנה (25,248 ₪ לחודש) לא כולל מע"מ
סה"כ- 1,009,920 ₪ לא כולל מע"מ

	תקופת ההתקשרות: 
	3 שנים (שנה + אופציה לשנתיים נוספות בנות 12 חודשים כל אחת):




נימוקים כי הספק הוא ספק יחיד או כי הטובין הם טובי חוץ
(במקרה הצורך ניתן לצרף עמודים נוספים וכל מסמך רלוונטי נוסף)

נא להתייחס לסעיפים הבאים: 
1. האמצעים שבהם נערכו בדיקות לאיתור ספקים נוספים והכנת חוות דעת כולל פירוט מקורות מידע ופעולות שננקטו (לדוגמה חיפוש באינטרנט, התכתבות עם ספקים, פגישה או שיחה עם ספקים וכדומה).
2. ממצאי הבדיקה (אם ישנם ספקים נוספים בתחום ההתקשרות, יש לפרט את הסיבות לאי התאמתם לביצוע ההתקשרות עימם ואת הסיבות להיות הספק שלגביו נכתבה חוות הדעת ספק יחיד/ספק חוץ)
3. נימוקים והערות נוספות

	חברת שב"א (שירותי בנק אוטומטיים) היא הגוף המרכזי בישראל לריכוז, עיבוד והעברת עסקאות בכרטיסי אשראי, ומהווה מקור מידע ייחודי וריכוזי בנוגע להתפתחות הפעילות הכלכלית במשק ברמה שוטפת ותכופה. מאחר ואין גורם נוסף במשק המחזיק במידע זה באופן מקיף, איכותי ועדכני, נדרש המשרד להסתמך על נתוני שב"א לצורך עמידה ביעדיו.
בהמשך להתקשרות קודמת בנושא זה שנערכה בתחילת שנת 2026 ולבדיקה שנערכה לקראתה, נמצא כי חברת שב״א (שירותי בנק אוטומטיים בע״מ) היא הגוף היחיד בישראל המרכז את כלל נתוני כרטיסי האשראי מכל חברות הסליקה והבנקים, ויכולה לספק אותם ברמת פירוט מתאימה לשירותים המבוקשים. 
שב״א היא זו שמפעילה את התשתית הלאומית לעיבוד עסקאות כרטיסי אשראי, ומכאן שאין כל ספק אחר שמחזיק בנתונים מקיפים, מלאים ושוטפים על כלל הפעילות במשק. נתוני שב״א כוללים את כל העסקאות בישראל, ברמה שבועית, ומאפשרים ניטור בזמן אמת של הצריכה הפרטית והפעילות הכלכלית.
בבדיקה שנעשתה על ידי עיון בנתונים באתרים ופרסומים של גורמים נוספים, עלה כי גורמים אלה (הלשכה המרכזית לסטטיסטיקה, בנק ישראל, חברות כרטיסי אשראי, בנקים, חברות מחקר פרטיות) מחזיקים בנתונים חלקיים בלבד – לרוב מוגבלים ללקוחותיהם בלבד או במדגם שאינו מייצג שכולל לדוגמה רק חלק מחברות כרטיסי האשראי.
ככל שידוע לנו, לאחר חיפוש באינטרנט והיכרות שלנו את התחום, לא קיים ספק שנותן תמיכה שוטפת ונתונים דומים מלבד חברת שב"א.



חוות דעתי זו ניתנת מתוקף היותי הסמכות המקצועית לנושא זה.

בכבוד רב,
 
	משה לאו
	ראש מטה לכלכלן הראשי
	

	שם בעל הסמכות המקצועית
	תפקיד בעל הסמכות המקצועית
	חתימה

